Masakra e Tiranës

Me emërtimin përgjithësues Masakra e Tiranës njihen të gjitha vrasjet e bëra nga 28 tetori gjer më 16 nëntor të vitit 1944, të instruktuara nga Miladin Popoviq dhe Dushan Mugosha për zhdukjen e atij që mendohej elementi kundërshtar i LANÇ. Veprimi më shënjues i kësaj masakre qe vrasja pa gjyq e disa intelektualëve në bodrumin e hotelit Bristol natën e 12 nëntorit 1944.

 Aksionet 

 Vrasjet para pragut të çlirimit 
Aksionet guerrile mësyen qysh më 31 gusht 1943 hoxhën e Saukut, Selim Brahjen, pjesëmarrës në mbledhjen e Mukjes. Më 29 tetor 1943, njësiti ndëshkimor i Pezës masakroi barbarisht Besnik Çanon (22 vjeç) dhe Qeramudin Sulo (21 vjeç), dy të rinj intelektualë nacionalistë, pjesëmarrës në Mukje, që shkonin në jug të Shqipërisë për të përcjellë mesazhin e kësaj marrëveshjeje kombëtare.

 Vrasjet e 12 nëntorit 
Ditën e 12 nëntorit, u vra në Linzë Petraq Pekmezi, ish-përkthyes i gjeneralit Fitzthum, organizator gjerman i policisë në Shqipëri me leje të LANÇ-it, duke qenë bashkëpunëtor i lëvizjes. 

Natën e 12 nëntorit u rrëmbyen dhe u vranë në bodrumin e Hotel Bristol intelektualë të shquar shqiptarë.

 Viktimat 

 Muntaz Kokalari
 Vesim Kokalari
 Syrja Kokalari
 Nebil Çika, gazetar e publicist
 Aleks Mavraqi, jurist dhe gazetar arvanitas
 Ismail agë Petrela
 Muharrem Lleshi
 Reshat Stërmasi
 Rifat Tërshana
 Lluka Xhumari
 Ali Panariti

 Zërat kundër 
Zëra kritikë ndaj politikës së vrasjeve dhe terrorit ishin Sejfulla Malëshova, Gogo Nushi dhe Nako Spiru. Disa deklarata rreth terrorit në Tiranë janë nxjerrë nga plenumi i 2-të i Beratit, më 23-27 nëntor 1944.

 Referime 

Kategoria:Viktima të regjimit komunist në Shqipëri